
Prooemium. 


^V.ntiquisslmis  jam  temporibus  aliquam  medicis  cele- 
berrimis fuisse  scimus  notitiam,  etsi  obscuram,  ulcerum 
in  intestinorum  tractu  ortorum;  imo  suspicati  sunt 
nonulli  gravitatem  talis  ulcerationis.  Attamen  res  non 
amplius  est  exculta,  neque  cadaverum  sectione  uberius 
investigata,  ita  ut  in  universum  non  solum  hanc,  sed 
etiam  alias  morborum  species  communi  comprehen- 
derent nomine  Dysenteriae.  Neque  vero  veterum  ad- 
notationibus  ad  majorem  attentionem  excitati  sunt  viri 
docti  per  longam  annorum  seriem,  quo  factum  est,  ut 
fere  ad  nostra  tempora  usque  res  plane  in  ambiguo  sit 
posita,  quod  eo  magis  admirabimur,  si  respiciamus 
antecedentium  seculorum  medicos  illustrissimos ; neque 
enim  Boerhaave,  nec  van  Swieten,  nec  Morgagni, 
neque  Stoll,  nec  alii  viri  celeberrimi  maximeque  de 
arte  nostra  meriti  accuratius  explorarunt  Gastro -Ente- 
ritidis naturam  ejusque  causas,  quamvis  disertissime 
acutam  disquisiverunt  intestinorum  ventriculique  inflam- 
mationem, ac  descripserunt  perniciosum  ejus  exitum. 

Richterus  adeo  contendere  est  ausus,  latentes  illas 
tractus  intestinorum  affectiones,  cum  eas  ex  certis 
signis  cognoscere  nequeamus,  quasi  non  existentes  esse 
habendas.  Neque  autem  Cullenius,  neque  Marcus  ube- 

rius  tractaverunt  rem,  ita  ut  ex  Gallis  Broussaeus 
primus  sit  appellandus , qui  morbi  nostri  naturam  ideo- 
que  bonam  medendi  rationem  nobis  proposuerit,  quam- 
vis, cum  omnium  febrium  tam  intermittentium,  quam 
aliarum  specierum  inflammationem  intestinorum  solam 
causam  praedicaret,  in  errores  inciderit  quam  maximos. 

In  Gallia  quidem,  ubi  ingentem  sibi  peperit  copiam 
discipulorum,  in  sua  verba  jurantium,  per  plores  annos 
systema,  ut  ila  dicam,  ejus  permagnam  est  assecutum 
auctoritatem,  ita  ut  fere  omnes  aegrotantes,  secundum 
ejus  doctrinam  quam  maxime  curarentur  methodo 
antiphlogistica,  in  Germania  autem  a pluribus  viris  res 
penitius  est  explorata  atque  ad  aptam  medendi  rationem 
reducia,  inter  quos  summis  laudibus  ornandus  est  cele- 
berrimus Lesser.  Tum  temporis  et  in  aliis  regionibus 
et  praecipue  in  Gallia  sectionibus  institutis  plurimis 
summa  cum  diligentia  maximoque  studio  morbus  noster 
est  examinatus  ita,  ut  nunc  omnes  fere  consentiant, 
Gastro-Enteritidem  esse  inflammationem  tunicae  muco- 
sae tractus  intestinalis,  conjunctam  cum  febri  nervosa; 
quamobrem  haud  ineptum  videatur  nomen  febris  ner- 
vosa sympathica,  vel  Typhus  abdominalis.  Morbum 
tantae  dignitatis,  a nonnullis  adliuc  disputatum,  hreviter 
describere , quod  decursum  causasque  frequentissimas, 
non  inutile  mihi  visum  est;  cum  autem  hoc  proprie  I 
viri  sit  experientissimi,  rogatos  velim  lectores  benevolos, 
ut  lubenti  animo  bancce  excipiant  scripliunculam, 
humaniterque  dijudicent. 

Symptomatologia  atque 
decursus  morbi. 

Ut  diagnosis  morbi  melius  eruatur,  necesse  esse 
videtur,  totum  decursum  in  tria  stadia  diduci.  Licet 
stadiorum  distributio  magis  artificialis  et  imaginaria, 
quam  in  ipsa  rei  natura  posita  sit,  siquidem  transitus 
unius  stadii  in  alterum  paulatim  eveniat,  neque  stabili 
adstringatur  normae,  scriptores  tamen  hoc  dividendi 
modo  uti  consuerunt,  ut  medela  aliquanto  certius  sta- 
biliatur. 

Per  longius  tempus,  certe  per  plures  dies,  prius- 
quam morbus  ipse  intrat,  antecedere  solet  stadium 
prodromorum,  seu  opportunitatis,  quod  vocatur,  ubi 
aegrotus  accusare  incipit  artuun  magnam  lassitudinem, 
ita  ut  mox  fiat  ineptus  ad  opera  perficienda  levissima; 
inquies  eum  ingens  afficit,  ad  iram  maxime  est  pronus, 
minimaque  irritatur  causa.  Facies  praebet  adspectum 
valde  mutatum,  oculi  obnubilati,  ciborum  appetitus 
fere  exstinctus  est;  praeterea  aeger  modo  conqueritur 
diarrhoeam,  modo  alvus  magis  adstringitur,  omniaque 
depravatae  digestionis  adsunt  symptomata.  Somnus 
initio  inquietus  somniis  solet  disturbari,  nec  non  exci- 
tatur aegrotus  levissimo  strepitu , cephalalgia  etiam 
laborat,  conjuncta  cum  frequenti  vertigine. 

Morbus  ubi  jam  transierit  in  primum  stadium, 
debilitas  sensim  sensimque  crescit,  atque  mox  eo  pro- 
greditur, ut  aegrotus  nequeat  surgere,  nec  mutare  un- 
quam situm;  interrogatus  respondere  quidem  valet, 
protinus  autem  recidit  in  statum  illum  somnolentum, 
coma  vigil  qui  dicitur.  Non  raro  rheumaticae  affectio, 
nes,  aut  catarrhales , initium  solent  indicare  hujus  sta- 

dii , quas  lum  demum  nervosa  sequuntur  symptomata. 
Abdomen  tumere  incipit,  magis  magisque  tenditur 
atque  dolet  tactu,  quamquam  interdum  vehementius 
partes  illas  citra  aegroti  reactionem  comprimere  licet. 
Neque  vero  ab  exordio  dolores  ventris  fixum  solent 
obtinere  locum,  sed  modo  huc,  modo  illuc  vagantes, 
dextram  demum  regionem  iliacam  imprimis  alliciunt; 
rarius  enim  eos  ad  partes  usque  umbilicales  hypogastri- 
casque  diffundi  videmus.  Quo  magis  autem  indies 
augetur  morbus,  eo  graviorem  invenimus  meteorismum. 
Pulsus  frequens,  admodum  tensus,  raro  observatur 
magnus;  diarrhoea  alvum  adstrictam  subsequitur,  eo- 
demque  gradu  excrementa  fiunt,  serosiora  atque  aquo- 
siora. Urina  modo  rubra,  modo  fusca,  rarius  clara, 
turbida  esse  solet,  sine  vero  sedimento.  Cutis  aspera 
rigidaque  tanta  excellit  siccitate,  ut  nec  summa  externa, 
neque  interna  remedia  diaphoretica  eam  valeant  supe- 
rare. Genae  antea  rubrae  magis  pallent,  lingua  initio 
pura  modo  rubra  papillis  eminentibus  viscida  redditur, 
atque  demum  sicca;  sitis  ardens,  appetitus  ciborum 
plane  sublatus.  Neque  raro  adest  nausea  atque  vomitu- 
ritiones,  dysuria,  imo  tenesmus.  Sensorium  jam  ab  ex- 
ordio correptum  vespertinis  exacerbationibus  sensim 
sensimque  magis  opprimitur,  deliria  fere  fiunt  continua, 
ita  ut  persaepe  verum  intrare  videamus  stuporem.  Prae- 
terea etiam,  si  manu  comprimimus  abdominis  partem 
inferiorem,  imprimis  regionem  iliacam  dextram,  sonum 
ibi  audimus  Gallis  gargouillement  appellatum.  Epistaxin 
quoque,  interdum  observatam,  plures  viri  docti  symptoma 
dicunt  grave:  respiratio  initio  saepissime  difficilis,  cum 
tussi  conjuncta  atque  sputis  tenacibus,  viscidis;  nares 
magna  muci  quantitate  obductae  fere  clauduntur. 

Jam  morbus  ad  secundum  progreditur  stadium. 

Diarrhoea  vehementissima , excreta  aquosa,  fusca, 
punctis  remixta  sanguineis ; haemorrhagiae  adeo  oriuntur 
intestinorum.  Lingua  sicca  tegumento  obducitur  crasso 
fuscoque,  quod  ita  obvelat  omnes  partes  in  oris  cavi- 
tate sitas,  ut  aegroti  exhalent  odorem  foetidissimum. 
Pulsus  frequens,  tensus,  contractus  solet  fieri;  cutis 
manet  aspera  rigidaque,  ita  ut  sudores  ipsi,  inlerdum- 
orti,  partiales  maneant  frigidique.  Praeterquam  quod 
in  omnibus  fere  illis  locis,  ubi  epispastica , vel  omnino 
externa  applicata  sunt  irritamenta , facillime  oriuntur 
ulcerationes,  semper  ob  situm  aegri  supinum  immobilem 
gravissimus  observatur  decubitus,  qui  adeo  superato 
morbo  aegrotos  necare  valeat.  Sedes  insciae  ac  invitae, 
urinae  excretio  musculorum  contractione  impedita.  De- 
glutitio crebro  paene  sublata,  sitis  valde  imminuta,  imo 
debilitas  musculorum  contractione  ita  aucta,  ut  status 
intret  paralyticus  respirationis,  quem  rhoncho  antece- 
dente tracheali  facile  cognoscimus.  Quodsi  morbus  ad 
funestum  progreditur  exitum,  ulcerationis  stadium,  quod 
dicitur,  septimum  diem  non  solet  excedere,  convale- 
scentia autem  imminente  adeo  hebdomades  potest  egre- 
di plures,  quin  oriantur  mutationes  insignes.  Neque 
vero  sola  pulmonum  paralysi  ad  mortem  aegri  rapiuntur, 
sed  multo  saepius  enterobrosi,  vel  inflammatione  totius 
peritonei  gangraenosa.  Caveamus  etiam,  ne  cute 
humescente,  vel  lingua  depurata  resolutum  censeamus 
morbum,  nam  saepissime  brevi  ante  mortem  videmus 
haec  symptomata  intrare.  Pulsus  enim  solus  indicare 
nobis  valet,  qualem  exitum  possimus  sperare,  qui,  si 
mollis  atque  magnus  est  factus,  prognosin  bonam  ad- 
mittit; ejusdem  momenti  diarrhoeae  est  imminutio. 
Decubitus  etiam  non  modo  in  secundo  oriri  potest  sta- 
dio, sed  multis  in  casibus  convalescentiae  demum  tem- 

pore  apparet,  ita  ut  crisin  habere  debeamus,  quippe 
qui  non,  sicut  ille  malignus,  a dissolutione  sanguinis 
cum  atoma  conjuncta  partium  firmarum  ducat  originem. 
Vires  autem  ipsae  quam  longissimo  demum  temporis 
spatio  vix  possunt  restitui  ad  pristinum  statum,  neque 
raro  videmus  tales  casus,  in  quibus  valetudo  prior 
mensibus  pluribus  jam  elapsis  vix  instauratur. 


Diagnosis. 

Confundi  poterit  Gastro -Enteritis  quam  facillime 
cum  simplici  febri  nervosa,  sin  singula  respicimus  horum 
morborum  symptomata,  non  adeo  difficile  erit,  utrum- 
que distinguere : dolor  enim  ille,  qui  compressione  regio- 
nis iliacae  dextrae  fere  semper  excitatur,  calor  auctus* 
totius  abdominis,  lingua  sicca,  modo  media  in  parte 
striis  fuscis  vel  nigris  notata,  modo  ruberrima;  sedes* 
frequenlissimae,  fusci  nigrique  coloris,  interdum  etiam 
sanguine  vero  commixtae,  nec  non  foetidae,  meteoris- 
mus  ingens,  dextrae  regionis  iliacae  percussio  clariorem 
reddens  sonum  quam  sinistrae,  febris  ipsius  typus  adeo 
continuus,  ut  remissiones  vix  queant  observari;  pulsuum 
denique  frequentia  tensioque  nobis,  ut  opinor,  differen- 
tiam maxime  reddunt  manifestam , afque  impediunt, 
quominus  omnibus  illis  signis  comparatis,  ob  sympto- 
mata nonnulla  nervosa,  quae  dicuntur,  diagnosin  pona- 
mus in  ambiguo.  Eodem  modo  non  bene  poterit  con- 
fundi cum  Enteritide  acuta,  quae  signis  admodum  vehe- 
mentibus solet  stipari;  neque  in  morbo  nostro  graviores 
adsunt  dolores,  modo  totum  penetrantes  ventrem,  modo 
certo  loco  circumscripti,  neque  vomitus  perpetuus  fere 
cum  obstructione  conjunctus  continua,  nec  denique 
febrem  infert  continentem  atque  adeo  inflammatoriam. 

Phlebitis  vero,  quae  vocatur,  re  vera  mulla  habet 
similia  signa,  imo  nervosa,  ut  permutatio  morborum 
possit  accidere,  nisi  causae  ac  principium  differentiam 
bene  indigitarent.  Venarum  enim  inflammatio,  secun- 
dum virorum  peritissimorum  sententiam,  nunquam  est 
observata,  nisi  vulneribus  illatis  vel  operationibus  insti- 
tutis chirurgicis,  aut,  quod  saepissime  solet  accidere, 
relicta  placentae  parte  in  utero,  quibus  in  casibus  non 
solum  aegrotantis  ejusque  cognatorum  effata,  sed  etiam 
exploratio  accuratissima  errorem  corrigit.  Peritonitis 
quoque  medicum  minus  peritum  posset  fallere,  nisi 
vomi  turi  tionibus  excelleret  fere  continuis,  respiratione 
valde  difficili , ventris  modo  extensione , modo  contra- 
ctione, imo  ingenti  obstructione.  Praeterea  vero  etiam 
cum  Cholera  ad  tertium  stadium  progressa  plura  habet 
signa  communia,  nisi  febris  defectu  errores  auferantur. 
Febris  gastrica  eodem  modo,  sub  initium  certe,  facillime 
id  errorem  praebere  nobis  poterit  occasionem,  cum  ab 

?adem  non  absint  artuum  quaedam  lassitudo,  cephalal- 
gia permagna,  linguae  tegumentum  valde  crassum, 
sitis  ingens,  appetitus  imminutus,  nausea  cum  vomitu- 
ritionibus,  imo  dolor  quidam  ventris  et  interdum  aurium 
'susurrus,  vertigo,  deliria.  Praeterquam  autem,  quod 
ion  solum  pulsus  in  saburrali  febri  magnus  est  ac  fortis, 
sed  etiam  cutis  luculentis  obtegitur  sudoribus,  acidum 
araebentibus  odorem,  vomitus  ipse  cum  diarrhoea,  licet 
1 ixcretionum  numerus  sit  permagnus,  plurimum  aegroto 
ifferunt  levaminis,  ita  ut  pro  crisibus  possint  haberi. 
Seque  minorem  exhibet  similitudinem  cum  aliis  abdo- 
ninis  affectionibus  gravioribus,  quas  tantum  summa  ad- 
' libita  diligentia  in  perscrutandis  causis  signisque  certe 

t,e  lossumus  discernere. 

' 

jil 

Causae. 

Omnibus  inter  se  comparatis  symptomatibus  facil- 
limum est  intellectu,  in  primo  morbi  nostri  stadio 
veram  adesse  inflammationem,  licet  absint  diversa  gra- 
viora symptomata,  quae  in  aliorum  organorum  affec- 
tione inflammatoria  reperiri  consueverunt.  Nonne  enim 
dolores,  qui  manu  sentiuntur,  nonne  pulsus  frequens, 
tensus,  interdum  adeo  duriusculus,  nonne  secretiones 
saepe  impeditae,  cum  febri  conjunctae  continua,  optime 
phlogistieum  statum  testantur?  Inflammationem  autem 
non  unicam  esse  Gastro -Enteritidis  causam  atque 
naturam,  partim  exitus  ejus  evidenter  docet,  partim 
permagna  ab  aliarum  inflammationum  effigie  differentia ; 
nisi  enim  systema  nervosum  etiam  gravius  esset  affec- 
tum, valde  oporteret  mirari,  quidni  vera  intret  dissolu- 
tio, aut  certe  lymphae  plasticae,  quae  dicitur,  cxsuda-t 
tio?  Unde  derivandus  est  transitus  ille  consuetus  in 
ulcerationem?  Quodsi  statuimus,  ulcerationem  eflici  pei 
solam  sensorii  totiusque  nervorum  systematis  affectio- 
nem, jam  erit  quaerendum,  quomodo  res  sit  explicanda 
in  Enteritide  latente,  quae  omnino  nervosa  febri  desti- 
tuta, cum  intestinorum  ulceratione  est  conjuncta?  Non 
enim  tam  raro  occasio  nobis  offertur,  observandi  tales 
morbos  chronicos,  ubi  ne  minima  quidem  nervosa  signa 
investigantur,  licet  post  exitum  lethalem,  si  cadavera 
secamus , ulcerationem  inveniamus  eandem  fere  atque 
in  nostro  malo.  Quam  ad  rem  interpretandam,  admo- 
dum probabilis  videtur  plurium  virorum  celeberrimorum 
doctrina,  inflammationem  inde  ex  congestionibus  sangui- 
nis ad  vasa  abdominis  venosa  ducere  originem;  neque 
possumus  negare,  frequentissime  in  hominibus  plethora 
abdominali  laborantibus  esse  observatam  non  modo 

acutam  Enteritidem,  sed  etiam  nostram  inflammationem 
magis  latentem.  Equidem  tamen  unquam  dijudicare 
non  ausim,  utrum  haec,  au  illa  opinio  pro  vera  sit 
habenda,  cum  res  ita  sit  difficilis,  ut  usque  ad  hoc 
momentum  ne  peritissimi  quidem  medici  veram  mali 
explicationem  edere  potuerint-  Symptomata  autem 
omnia  non  intrare  solere  eadem  vehementia  atque  in 
aliis  inflammationibus,  inde  jam  elucet,  quod  non  allecta 
est  muscularis  tela,  sed  mucosa,  cujus  morbi  in  univer- 
sum omnes  magis  chronicum  latentemque  decursum 
sequuntur. 

Praeterquam  vero,  quod  saepissime  oritur  ex  cor- 
poris constitutione  quasi  propria,  ut  ita  dicam,  conce- 
dere debemus , aerem  etiam  cum  genio  epidemico  aut 
stationario  magni  esse  momenti,  in  his  enim  causa  est, 
quod  morbus  noster  tam  saepe  observatur.  Sed  refri- 
gerium quoque  referre  debemus  ad  frequentissimas 
causas,  cum  permulti  aegrotorum  examine  instituto 
fateantur,  aut  malum  esse  ortum  post  potum  corpore 
valde  aestuante  haustum , aut  praecipiti  temperaturae 
vicissitudine.  Quodsi  respicimus  aetatem  aegrotantium, 
secundum  illustrissimorum  virorum  experientiam , fere 
semper  videmus  morbum  inde  ab  anno  duodecimo, 
imo  ab  octavo,  usque  ad  quinqagesimum  accedere, 
rarissimeque  lieri,  ut  pueros  aggrediatur  juniores,  vel 
homines  aetate  provectiores.  Neque  minus  memoratu 
videbitur  dignum,  nobiliorum  ordinum  homines  fere 
omnino  esse  tutos  a Gastro -Enteritide,  quippe  quae 
maxime  pauperiores,  viliori  in  universum  victu  fruentes, 
atque  magis  cuique  tempestatis  vicissitudini  obnoxios 
soleat  afficere,  cum  e contrario  homines  opulentos  melio- 
rique  vitae  conditione  utentes  saepius  correptos  videa- 
mus idiopathica  febri  nervosa.  Eodem  modo  etiam  vila 

sedentaria,  admodum  continua  studia,  omncsque  libi- 
dines, nec  non  moestitia  atque  curae  perpetuae  facile 
momentum  praebent  occasionale,  unde  venosi las  nimia 
facile  potest  oriri;  neque  possumus  negare,  ciborum 
indolem  et  vestimenti  rationem  res  non  esse  ita  indi- 
gnas, quae  considerentur.  Galli  praeterea  animum 
nostrum  attendere  student  ad  eos  casus,  in  quibus  ae- 
groti rure  relicto  ad  majores  se  contulerant  urbes,  ibi- 
que  paullo  post  in  morbum  inciderant. 


Prognosis. 

Quum  ex  longiori  tempore  jam  sit  observatum, 
permultos  hoc  morbo  aegrotantes  mortem  occumbere, 
prognosin  valde  dubiam  esse  augurandam,  facile  patet, 
atque  eo  magis,  quo  longius  aegritudinis  antecesserit 
stadium.  Quodsi  accuratius  singula  respicimus  morbi 
symptomata,  non  ita  videtur  ineptum,  in  certum  quen- 
dam  ordinem  ea  redigere,  quo  melius  inter  se  possint 
comparari.  Ad  signa  omnium  periculosissima  sine 
dubio  numerandae  sunt  inflammationes  latius  diffusae  ' 
pulmonum  laryngisque,  eo  magis  quidem  timendae, 
quod  ob  imminutum  universum  virium  statum  stre- 
nuiorem  antiphlogisticam  medendi  methodum  nequimus 
adhibere;  neque  minus  ad  funesta  momenta  pertinet 
ingens  dirninutio  frequentiae  pulsuum  antea  observata, 
quin  totius  morbi  forma  simul  mutetur.  Praeterea 
deliria  ab  exordio  vehementissima  atque  aequabiliter  conti- 
nentia tristem  solent  praedicere  exitum,  praesertim  si 
conjunctionem  inierint  cum  convulsionibus  universis; 
profluvia  quoque  sanguinis  profusa  ex  abdominis  inte- 
stinis haud  immerito,  si  per  longius  temporis  spatium 
persistunt,  quam  maxime  spem,  dum  faustus  morbi 

eventus  queat  exspectari,  valent  infringere.  Sedes  etiam 
insciae,  quamvis  saepius  apud  tales  aegrolos,  inprimis 
per  noctem,  ob  musculorum  debilitatem  occurrunt,  si 
paene  ad  norman  solitam  redeunt,  sollicitos  reddere 
nos  debent.  Lingua  ipsa,  ut  supra  exposui,  criterium 
certum  nobis  exhibere  nequit,  quoniam  ob  repentinas 
mutationes  modo  pura,  modo  nigro  crassoque  obducta 
tegumento,  quam  facillime  fallere  possit  medicum  ad- 
stantem.  Adnotare  porro  liceat,  interdum  erysipelas 
faciei  esse  observatum,  quod  pluribus  viris  doctis  vide- 
batur majoris  gravitatis,  ac  quasi  signum  mortis  immi- 
nentis, quod  autem,  quum  tam  raro  occurrat,  pro  certo 
diagnostico  signo  habendum  non  est. 

Quodsi  igitur  in  universum  certam  augurari  gesti- 
mus prognosin,  caveamus,  ne  ob  singulare  quoddam 
symptoma  vel  lethalem  certo  praedicamus  exitum,  vel 
vano  gaudio  aegroti  propinquos  reficiamus,  cum  vix  alius 
existat  morbus  tam  fallax  ac  mutabilis.  Totius  tantum 
corporis,  aetatis,  virium,  nec  non  totius  decursus  et 
phaenomenorum  omnium,  quae  sensim  sensimquc 
accidunt,  meditatio  efficere  potest,  ut  certum  de  ae- 
groti salute  judicium  feratur. 


Curatio. 

Quum  in  superioribus  capitibus  jam  sit  traditum, 
prioribus  temporibus  omnino  morbi  naturam  fuisse  igno- 
tam, neque  institui  potuisse  bonam  medendi  rationem, 
supervacuum  videtur,  accuratius  exponere  medendi 
modum  vcterioribus  usitatum.  Perversam  enim  fuisse 
eorum  sententiam,  irritandos  esse  aegrotos  ob  signa 
quaedam  nervosa,  facile  erit  intellectu,  quamobrem 

hodierno  tempore  vix  unun  inveniri  confido  medicum 
peritum,  qui  nervina  sic  dicta  medicamenta  sola  ad 
curandam  Gastro -Enterilidem  slatim  ab  exordio  soleat 
applicare.  In  universum  autem,  quam  diflicile  sit, 
morbo  consentaneam  instituere  therapiam,  quis  est,  qui 
ignoret?  Neque  vero  hodie  omnes  consentiunt  inter 
se  viri  docti  de  curatione  variis  in  stadiis  gubernanda, 
quamobrem  singula  remedia  maxime  laudata  enume- 
rare, eorumque  effectus  fusius  explicare  liceat. 

Venaesectiones  multis  in  casibus  sub  morbi  initium 
institui,  jam  per  mali  naturam  symptomata  que  valde 
urgentia  necesse  videtur;  videmus  etiam  sanguinis- 
missione  peracta  aegroti  statum  multo  meliorem  reddi, 
imo  vires  antea  suppressas  instaurari.  Caveamus  autem, 
ne,  quod  prioribus  temporibus  persaepe  est  factum, 
imprimis  ab  Anglis  medicis,  despicientibus  laborantis- 
vires  morbique  vehementiam,  sanguinis  detrahamus- 
copiam  ingentem,  neve,  si  debita  abest  indicatio  ea- 
propter tantum  hanc  sequamur  medelam,  quod  valde 
laudatae  sunt  venaesectiones.  Cbi  enim  revera  sunt 
necessariae,  egregium  praestabunt  effectum,  sin  temere 
sunt  adhibitae,  letbalem  exitum  certe  tere  praedicere  licet. 

Hirudinum  quoque  administratio  permagni  est 
momenti,  quae  cum  possint  applicari  modo  ad  anum, 
ut  localem  imminuant  sanguinis  impetum  ad  intestina, 
modo  ad  caput  pecfusquc 4 affectione  scilicet  harum 
partium  imminente  inflammaloria,  haud  raro  repen- 
tinum exhibent  eventum.  Noli  autem  sequi  Gallorum 
exemplum,  qui  applicare  solent  animalculorum  illorum 
ingentem  numerum  ad  ipsas  partes  affectas,  non  repu- 
tantes, vasa  externa  abdominis  minus  strictum  alere 
commercium  cum  intestinorum  venis. 

Calomelanos  usus  Anglis  medicis  jam  ex  longiori 
temporis  spatio  maxime  vulgaris  nuper  demum  a nostra- 

tibiis  etiam  est  receptus,  quod  fere  solum  viro  expe- 
rientissimo  Lesser  debemus;  qui,  cum  complures  cu- 
randos habuerit  aegrotos  nostro  morbo  affectos,  omnia 
fere  adhibuit  remedia  laudata  a medicis  celeberrimis 
sine  ullo  effectu  salutari,  donec  sequi  coepisset  Anglo- 
rum  exemplum,  ita  ut  majoribus  Mercurii  dulcis  dosi- 
bus  uti  soleret.  Neque  unquam  possumus  dubitare, 
medicamentum  calomelane  aptius  haud  exislcrc,  quippe 
quod  non  solum  sit  gravissimum  remedium  antiphlo- 
gisticum,  sed  etiam,  si  contactum  ineat  cum  intestino- 
rum ulceribus  eorum  secretionem  mutet  atque  corrigat, 
ut  ad  cicatrisalionem  provehantur.  Unde  autem  deri- 
vandus sit  ille  effectus,  utrum  solo  contactu,  ut  ita 
dicam,  Calomelanos  sanentur  ulcera,  an  alio  modo  hoc 
sit  explicandum,  in  suspenso  derelinquam. 

A multis  viris  doctis  valde  sunt  laudata  salia  diver- 
sa, ut  kali  nitricum  atque  tartaricum,  Ammonium 
muriaticum,  Tartarus  stibiatus  pluraque  alia,  quae 
videntur  aptissima  ad  febres  sanandas  leniores  gastricas 
aliasque,  minime  vero  idonea,  quae  possint  adhiberi 
ad  inflammationem  tollendam  tractus  intestinalis;  prae- 
terquam enim,  quod  incitant  quam,  maxime  paries 
morbosas,  sanguinis  etiam  impetum  augent  ad  intestina. 
Nalrum  nitricum  solum  ob  virtutem  mere  anlipldogi- 
sticam,  sanguinis  congestiones  haud  excitantem,  tuto 
potest  exhiberi,  ubi  Calomelanos  usus  intestinorum 
haemorrhagiis  vel  aliis  causis  vetatur. 

Neque  minus  in  eo  morbi  stadio,  ubi  nervorum 
affectio  valde  eminet  atque  diarrhoea  permagnum  acce- 
pit incrementum,  mineralibus  possumus  uti  acidis,  quae 
cum  magnopere  augeant  nervorum  vim,  tam  sanguinis 
mutant  indolem,  quam,  acidum  certe  muriaticum,  alvi 

Q * 


20 


ex  cretiones  frequentiores  leniter  retinent.  Quare 
maxime  idonea  videtur  conjunctio  admodum  usitata 
acidi  muriatici,  aut  aquae  oxymurialicae,  cum  radice 
amicae,  vel  serpentariae,  vel  campliora,  quibus  effica- 
cia in  nervorum  systema  magis  adaugetur.  Locus  hic 
esse  videtur  aptissimus,  breviter  commemorandi  mede- 
lae rationem,  quae  nunc  apud  Gallos  maxime  viget; 
solent  enim  initio  morbi  non  solum  hirudinibus  uti 
atque  cucurbitulis,  sed  etiam  venaesectiones  adhibent, 
emulsiones  oleosas  caeteraque  aniiphlogistica  remedia, 
tum  autem  statim  transeundum  esse  censent  ad  robo- 
rantem methodum;  quam  curationis  mutationem  ita 
vindicare  student,  ut  contendant,  si  sanguinis  detrac- 
tione inflammationis  vis  sit  fracta,  augendam  esse 
vitam  partium  laborantium,  ita  ut  hac  ratione  ulcera  ad 
sanationem  perducantur.  Quidnam  de  hac  sententia  sit 
judicandum,  equidem,  omni  destitutus  experientia, 
dirimere  nequeo,  attamen,  si  veniam  meae  des  audaciae, 
L.  b.,  in  universum  de  prospero  hujus  curationis  effectu 
dubitaverim. 

Praeter  medicamenta  dicta  opium  etiam  memoratu 
dignum  est,  partim  ob  vim  propriam  imminuendi  alvi 
excretiones,  partim  propter  effectum  anlispasmodicum 
et  anodvnum.  Ingentibus  quidem  laudibus  ab  Anglis 
recentioris  aevi  celebrantur  majores  ejus  doses,  certam 
adeo  sanationis  spem  pollicentes,  si  jam  ortae  sint 
intestinorum  perforationes,  dummodo,  cibis  polibusque 
aegroto  detractis,  exsudatio  non  impediatur  lvmphae 
plasticae,  quae  possit  restituere  laesam  cohaesionem. 
Quam  rem,  cum  mihi  difficilior  videatur  intellectu, 
perilioribus  viris  explicandam  relinquo;  ne  intelligo 
quidem,  quomodo  possit  fieri,  ut  in  partibus  illis 
ulceratis,  maximeque  virium  imminutione  debilitatis 

stati  i n post  aliquot  opii  doses  oriatur  exsudatio  illa 
plastica,  qua  coliaesio  organorum  sublata  restituatur. 

Ex  ferri  praeparatis  quoque  plura  prospero  eum 
eventu  singularibus  in  casibus  sunt  data,  ita  ut  alter 
laudet  ferrum  muriaticum,  alter  sulpliuricum,  vel 
livdrocvanicum,  inter  quae  delectum  habere  debemus 
ex  morbi  viriumque  statu. 

Illis  in  casibus,  ubi  calomelanos  usus  vetatur 
tum  per  excretionum  numerum  ingentem  haemorrbagi- 
asque  intestinales,  tum  per  humorum  omnium  disso- 
lutionem, a pluribus  viris  doctis  vegetabilis  carbo  est 
adhibitus,  qui  cum  valeat  sanare  externarum  partium 
ulcerationem,  imo  ad  putredinem  gangraenamque  pro- 
gressam, eodem  modo  efficaciam  haud  exiguam  exse- 
rere dicitur  in  ulcera  illa  interna. 

Nunc  demum  de  diaetetico  regimine  sermonem 
instituamus,  quod  in  paucis  morbis  tantae  est  dignitatis, 
quantae  in  Gastro- enteritide.  Nisi  enim  ab  omni  fere 
victu  arcemus  aegrotos,  priusquam  crisibus  sit  suble- 
vatum malum,  nisi  in  convalescentiae  quoque  stadio 
quam  accuratissimam  imperamus  vitae  rationem,  semper 
erit  timendum,  ne  morbus  liat  recidivus.  Nam  per- 
multis observationibus  est  evictum,  chronicas  inflamma 
tiones  intestinorum  omnino  apta  diaeta  esse  sanatas; 
quamobrem  aegrotis  erit  suadendum,  ut  saepius  fruan- 
liir  minoribus  ciborum  portionibus,  neve  unquam  nc- 
gligant  hoc  praeceptum,  cum  semper  superato  morbo 
debilitas  remaneat  periculosa  tractus  intestinalis,  neque 
omnia  ulcera  in  perfectam  transeant  cicatrisationem. 
Ouodsi  autem  in  universum  varias  illas  medelae  ratio- 
nes inter  se  comparamus  ac  dubitamus,  utra  earum  sit 
praeferenda,  optime  sine  dubio  tractabit  aegrotos  is, 
qui  solum  ex  symptomatibus  maxime  urgentibus  indica 

tlones  rei  natura  consentaneas  desumit.  Si  enim, 
quamdiu  inflammationis  signa  valde  eminent,  sola  uti- 
mur antiphlogistica  methodo,  eaque  maxime  locali, 
minantibus  autem  nervosi  systematis  affectionibus,  sola 
excitante,  vel,  ut  Galli  opinantur,  magis  roboranti,  vix 
unquam  infaustum  obtinebimus  eventum. 


Cadaverum  sectiones. 

Mutationes  anatomicae , quas  instituta  invenimus 
sectione,  non  minus  sunt  variae,  quam  symptomata 
fere  omnia  supra  accuratius  exposita  dccursusque 
totus  morbi,  in  quibus  causa  est,  quod  prius  naturae 
ejus  fere  nulla  facta  sit  mentio.  Ut  autem  certum i 
sequamur  ordinem,  eoquc  melius  discernere  possimus- 
diversa  illa  signa,  quae  modo  facillime  detegimus,  modo» 
ne  instituta  quidem  accuratissima  exploratione  reperi- 
mus,  non  ineptum  videtur,  ea  dividere  in  consueta, 
ut  ita  dicam,  atque  accidentia. 

Alienationes  anatomicae,  quae  semper  in  morbo 
nostro  oriri  solent,  ad  intestinorum  perlinent  folliculos-  I 
glandulasque  lymphaticas;  quae,  prout  vel  seorsim  ex-  i 
stant  diversis  in  locis,  vel  catervatim,  secundum  mali  i 
singula  stadia  varium  praebent  adspectum.  Neque  vero 
facile  est,  explicare  distinctius,  quo  tempore,  ac  qua  ; 
ratione  mutationes  primae  ducant  originem,  cum  mini-  i 
me  detur  occasio,  sectionem  instituendi  intra  primos-  s 
morbi  dies;  plurimae  enim  descriptiones,  quas  proferre  i 
licet,  post  diem  decimum  quartum  ad  vicesimum  usque  ( 
sunt  confectae.  In  cadaveribus  hominum  priori  morbi 

stadio  defunctorum  valde  expansa  inveniebantur  intestina 
acre,  unde  majorem  obtinuerant  pellucidilatem;  in  ex 
tcriori  vero  ilei  superficie  maculae  sunt  repertae  majo- 
ris vel  minoris  ambitus  magisque  opacae,  sequentes 
curvaturam  majorem.  Quodsi  autem  cultro  dissecamus 
partes  illas,  non  minus  in  interiori  lalere  oppositas 
videmus  similes  fere  maculas  ejusdem  formae,  quae, 
jam  colore  ab  intestinis  deferentes,  statim  cognoscuntur. 
Praeterquam  vero,  quod  coloris  varietate  jam  valde 
inter  se  discrepant  etiam  magnitudinem  tam  mutabilem 
ostendunt,  ut  eas  modo  per  longius  spatium  extensas, 
modo  quam  minimas  conspieiamus , tum  in  glandulis 
Peyerianis,  quae  dicuntur,  tum  in  Brunnerianis.  Lo- 
cum quidem  interdum  tenent  in  jejuni  line,  vel  in 
cocco  coloque,  attamen  fere  semper  circa  finem  tantum 
ilei  eas  videmus,  praesertim  in  loco  illo  Bauliini 
valvula  praedito,  raro  per  totam  ilei  superficiem  inter- 
nam expansas.  Maximi  tumorum  ita  sunt  positi,  ut 
parti,  cui  affigitur  mesenterium,  sint  adversi,  modo 
magis  agminali,  modo  sparsi,  minores  vero,  qui  ex 
folliculorum  alienatione  ducunt  originem,  fere  in  tota 
ilei  superticie,  excepta  tantum  superiori  ejus  parte, 
saepe  reperiuntur.  Quos  tumores  si  tangimus,  resisten- 
tiam, sit  venia  verbo,  sentimus,  tanquam  substantia 
quaedam  elastica  interposita  sit  intestini  singulis  tuni- 
cis. Incisione  penetrante  facta,  supra  mucosam  tuni- 
cam stratum  invenimus  ex  materia  quadam  constans 
alba,  vel  ilava,  nee  non  solida,  quae  plagam  oflcrt  lae 
veni,  fulgentem,  parum  diversam  a tuberculis,  nisi  ad- 
spectus  diversitatem  evidenter  demonstraret.  Supra 
illud  stratum,  quod  semper  eandem  habet  crassitiem, 
tunicam  videmus  cellulosam,  tum  muscularem,  denique 
peritoneum.  Folliculorum  vero  mutatio  seorsim  posi- 

torum  sub  strati  forma  in  conspectum  prodire  non 
solet,  sed  conulus,  ut  ita  dicam,  esse  videtur.  Facile 
quidem  in  vertice  eorum  organorum,  quae  in  cocco 
coloque  jacent,  orificium  quoddam  possumus  detegere, 
mmime  vero  lioc  solet  fieri  in  ilei  glandulis,  cum  jam 
a morbi  exordio  videantur  obstipari.  Dum  autem  in 
interiori  viscerum  superficie  statum  videmus  tam  alie- 
natum, etiam  in  glandulis  inter  duo  strata  mesenterii  i 
et  mesocoli  positis  similem  cernimus  metamorphosin, 
quippe  quae  tantum  capiant  incrementum,  ut  colum- 
barum aequent  ova.  Interdum  eodem  tempore,  ubi  i 
magnitudinem  ita  auctam  acquirunt,  simul  emolliuntur 
tali  gradu,  ut  compressione  adhibita  leviori  plane  con- 
terere eas  queamus.  Folliculi  lympliaticaeque  glandulae 
destructione  procedente  sequi  solent  certum  ordinem, 
ita  ut,  quae  sint  proxime  sitae  ad  valvulam  ileocoecam, 
multo  prius  alienentur,  dmn  remotiores  ab  ea  regione 
per  longius  tempus  servant  structuram  normalem.  Ne- 
que destructionis  ambitus  omnibus  in  mortuis  invenitur 
idem,  etenim  modo  cum  videmus  enormem,  modo  per- 
parvum. 

Quodsi  morbus  ad  secundum  stadium  processit, 
omnino  alium  videmus  horum  organorum  statum.  Tu- 
nicae enim  mucosae  inde  a die  octavo,  vel  paullo  post, 
prout  morbi  vis  aut  vehementior  aut  minor  est,  mutari 
incipit  color  naturalis,  atque  excavationes  apparent 
penetrantes  ad  materiam  usque  dictam,  lierique  non 
potest,  quin  oriantur  ulcerationes  infundibuli  formae 
similes.  Quo  autem  ordine  folliculorum  glandularum- 
que oriri  diximus,  obstipationem,  eodem  ulcerationem 
videmus  incipere  inde  ab  illis,  quae  proxime  absunt  a 
valvula  Bauhini,  atque  tum  demum  pergere  ad  remo- 
tiora organa;  ut  exempla  queamus  proferre,  in  quibus 

modo  accessit  mors,  si  perexigua  destructio,  modo  si 
paene  per  totum  intestinum  tenue  coecumque  ulcera 
erant  dispersa.  Cur  autem  glandulae  Peyerianae  saepi- 
us deleantur,  quam  folliculi  solitarii,  cur  igitur  destru- 
ctionem saepius  inveniamus  in  ileo , quam  in  colo,  cur 
in  universum  minus  saepe  obstipationem  conspiciamus 
liarurn  partium,  omnino  explicare  nequimus.  Quae  au- 
tem sunt  rationes  diversae,  quibus  ulcera  illa  solent 
oriri;  incipit  enim  ulceratio  aut  in  tunica  mucosa  ipsa, 
ita  ut  in  ejus  superficie  destructio  conformetur,  atque 
tum  demum  penetret  ad  stratum  usque  subjectum,  aut 
emollitionem  antecedere  videmus  strati  illius  anomalis, 
tum  vero  sequi  tunicae  mucosae  intimae  metamorpho- 
sin.  Quodsi  igitur  respicimus  hanc  ulcerationis  origi- 
nem, facile  intelligemus , tunicae  mucosae  affectionem 
non  esse  causam  destructionis  folliculorum  glandularum- 
que, sed  e contrario  productam  earum  obstipatione, 
quae  postea  tam  perniciosum  sortiri  soleat  eventum. 

Memoratu  etiam  dignus  est  color,  quo  tinctae  sunt 
glandulae,  ubi  in  ulcerationem  transierunt;  quem  colo- 
rem alienum  a morbo  atque  accidentem  tantum  ex- 
istimo, quum,  ut  verisimile  est,  ex  bili  saepe  pendeat, 
quod  sedes  bili  commixtae  queunt  demonstrare,  ita  ut 
llava  ulcera  non  sint  judicanda  alia,  atque  in  ceteris 
reperiuntur  cadaveribus.  Si  autem  accuratius  intuemur 
speciem,  quam  exhibere  solent  maculae  illae  destructae, 
praeter  dura  loca  a Louis  descripta,  etiam  tertiam 
videbimus  foryiam,  utpote  glandulae  appareant  in 
superficie  reticulares.  Plurimis  in  casibus  non  omnes 
Peyerianas  sic  dictas  glandulas  reticulari  tela  cernimus 
obductas,  sed  singulares  normalis  formae  apparent 
intermixtae  reticularibus. 

Ouodsi  sicriori  tempore  aegroti  mortem  occumbunt, 
plures  eorum  non  tales  praebent  mutationes  partiales, 
quarum  descriptionem  protulimus,  neque  telam  illam 
reticularem,  sed  sola  reperimus  ulcera,  quin  ullam 
aliam  destructionem  indagare  liceat.  Quod  ad  tormain 
attinet  singulorum  ulcerum,  inveniuntur  modo  figurae 
ovalis,  vel  rotundae,  modo  unum  aut  certe  perpauca 
adsunt,  quae  totum  amplectuntur  intestini  circuitum. 
Sedem  autem  tenent  admodum  variam,  ita  ut  nunc  in- 
veniantur, ubi  tela  mucosa  fundum  constituit,  nunc 
ubi  pro  ea  fungitur  vel  muscularis,  vel  cellulosa,  vel 
adeo  peritoneum  ipsum. 

Quum  dederimus  ulcerum  descriptionem,  nil  nobis 
superest,  quam  ut  interpretemur  eorum  originem. 
Quaerendum  enim  est,  quomodo  iis  in  casibus,  ubi  nec 
stratum  illud  invenimus,  neque  aliam  quandam  pri- 
mitivam mutationem,  inflammatione,  vel  spontanea  me- 
tamorphosi ortam,  res  sit  explicanda?  Sempcr  fere  con- 
tinget, ut  vestigia  ibi  nonnulla  reperiamus,  e quibus 
possimus  colligere,  folliculos  primo  esse  affectos,  vel 
glandulas  jam  dictas,  idem  erit  dicendum,  ubi  ulcera- 
tionem in  alium  locum  videmus  transgressam,  neque 
profectam  ex  Peyerianis  glandulis.  Haud  raro  etiam  a 
viris  doctis  observata  sunt  ulcera  intestinorum  solo 
acuto  morbo  praegresso,  quam  ad  rem  interpretandam 
sufficere  videtur  affectio  quaedam  folliculorum,  minime 
opus  esse  primitiva  tunicae  mucosae  laesione.  Si  vero 
per  longius  tempus  jam  perstitit  noster  jmorbus,  ulcera 
invenimus  permagna,  quamvis  initio  solum  ex  folliculis 
coeperint  incrementum.  Adspcctus  autem  varius,  quem 
solent  exhibere,  facile  nos  compellet,  ut  duas  ponamus  eo- 
rum species,  simplicia  atque  cum  hypertrophia  conjuncta 
tunicarum  singularum  intestinalium;  quorum  in  prima 

specie  mucosa,  si  culi  reliquae  tunicae,  omnino  nullam 
ostendunt  affectionem,  nec  quod  attinet  ad  colorem,  nec 
ad  crassitiem  dnriliemque.  In  altera  vero  specie  con- 
spicimus ulcera  eminentia  et  incisa  fere  ligone,  coloris 
mutati  et  omnino  ea  praedita  crassitie,  quam  habere 
simul  solent  tunica  cellulosa  ac  muscularis,  quae,  si 
nondum  est  deleta  ulceratione,  lundum  ulceris  valde  hy- 
pertrophicum sistit.  Quodsi  dissecamus  ulcerum  mar- 
gines, singulas  tunicas  ingentem  saepe  videmus  obti- 
nuisse densitatem,  atque  eo  duritiei  esse  progressas  ut 
fere  aequent  scirrhosam  degenerationem. 

Interdum  autem  aegroti  repente,  quin  causam  inve- 
niamus ullam,  gravissimis  afficiuntur  doloribus,  atque 
paullo  post  vehementem  Peritonitidcm  existere  videmus, 
quae  brevi  mortem  sidet  inducere.  Quae  phaenomena 
ubi  observamus,  perforationem  intestinorum  evenisse, 
suspicari  debemus,  praesertim  si  etiam  meteorismus  valde 
augetur.  Unde  autem  haec  perforatio  duxerit  originem, 
non  difficile  est  dictu.  Si  enim  ulcera  tunicam  muco- 
sam, nec  minus  muscularem  jam  perforarunt,  tenue 
peritoneum  vix  diutius  destructioni  resistere  potest:  quo 
perrupto  omnia  intestinorum  contenta  cum  magna  pu- 
ris quantitate  in  abdominis  cavitatem  effunduntur,  cam- 
que  efficiunt  irritationem,  ut  statim  nova  inflammatio  or- 
diatur. Haud  minoris  momenti  ad  perforationem  produ- 
cendam nimia  intestinorum  expansio  aestimanda  est  per 
aerem,  quem  continent.  Quodsi  hujus  symptomatis 
spectamus  dignitatem,  gravissimum  debemus  habere  at- 
que Iere  semper  lethalc,  nisi  jam  partium  perruptarum 
cohaesio  orta  sit  cum  abdominis  parietibus,  vel  cum  sin- 
gulari quodam  organo,  ita  ut  intestinorum  contenta  ad 
corporis  superficiem  possint  prorumpere,  aut  ut  impe- 
diatur omnino,  quominus  aliquid  in  abdomen  effundatur 
cum  foraminis  lumen  organo  quodam  sit  occlusum. 

Nunc  denique  ad  ulcerum  progrediamur  cicatrisa-- 
lionein.  Si  enim  aegrotantes  diem  supremum  obierunt 
sexta  vel  octava  demum  hebdomade,  margines  simplicium t 
ulcerum,  quae  diximus,  multo  planiores  sunt  facti,  saepi- 
us possumus  discernere  in  partibus  singularibus  su- 
perficiem, quae  eorum  exhibet  fundum,  neque  distincte 
ostendere  eam  lineam,  qua  incipiat  mucosa  tunica,  ac 
liniatur  ulcus;  imo  in  ejus  centro,  venia  sit  verbo,  lo- 
culos quosdam  conspicimus  inaequales,  quos  papillas 
carneas  merito  debemus  vocare.  Imo  invenimus  inter- 
dum in  cadaveribus  ne  cicatrisationis  quidem  vestigia, 
cum  mucosa  tunica  obducat  simili  modo  ommnes  partes, 
praeterquam  quod  deficere  videmus  villos  consuetos. 
Altera  autem  parte,  ubi  desint  intestinorum  villi,  ne 
opinemur  statim,  aliquando  ibi  a Ibi  isse  ulcera.  Mortuo  > 
autem  aegro  in  convalescentiae  stadio,  modo  loca  inve- 
nimus nonnulla  rubrioris  coloris,  modo  ulcera  non  om- 
nino in  cicatrices  versa.  Generatim  ubicunque  obveniant 
cicatrices  in  intestinis,  fere  semper  solo  in  ileo  prope 
valvulam  ileocoecam  earum  vestigia  se  ostendent. 

Interdum  depressiones  quaedam  in  intestinis  obser- 
vatae pro  ulcerum  cicatricibus  sunt  habitae,  quamquam 
nil  aliud  luere,  nisi  glandulae  sic  dictae  Peyerianae, 
quae  in  singularibus  hominibus  modo  magis,  modo  minus 
eminere  solent.  Ouodsi  autem  colorem  adspectumque 
totum  cicatricum  intestinalium  comparamus  cum  sano 
mucosae  tunicae  statu,  eundem  cernemus  processum, 
quem  in  externarum  partium  vulneribus  invenimus  sa- 
natis, nisi  quod  per  structuram  organorum  haud  exigua 
differentia  sit  inducta.  Maculas  illas  sub  mucosa  tunica 
silas  etiam  in  cadaveribus  post  longiorem  morbi  decur- 
sum saepius  videmus  resolutas,  quod  ita  fortasse  accidit 
ut  illa  plicas  producat,  quae  sensim  sensimque  super- 
ficiem obducant.  Unde  autem  color  griseus,  imo  inter- 

dum  lividus  macularum  sit  deducendus,  omnino  nos 
fugit,  fortasse  autem  cum  resolutione  earum  ipsa  nexum 
alit.  Eodem  modo  glandularum  lymphaticarum  in  me- 
senterio sitarum  metamorphosis  magnas  offert  varietates. 
Cum  enim  inceperint  tumere,  modo  emolliuntur  adeo, 
ut  abscessuum  instar  fluidum  aliquod  videantur  conti- 
nere, ubi  autem  ulcera  prope  sita  ad  cicalrisationcm 
jam  processerint,  tumescentiam  magis  magisque  con- 
spicimus imminutam,  multo  duriores  atque  ad  normale 
volumen  fere  reductas  glandulas,  praeterea  vero  insi- 
gnes rubro  quodam  colore.  Quare  eadem  ratione  oriri 
videtur  mutatio  earum  atque  instestinalium  folliculorum, 
si  ab  eo  discedas,  quod  nunquam  illas  invenimus  ulce- 
ratas, sed  modo  in  suppurationem  versas.  In  universum 
i igitur  merito  contendere  licebit,  proportionem  quandam 
i existere  inter  destructionem  folliculorum  atque  glandu- 
I larum  meseraicarum,  cum  fere  semper,  ubi  illi  erant 
quam  maxime  deleti,  imo  ulcerati,  etiam  harum  per- 
multae graviorem  melamorphosin  subierant;  neque  de 
sede  morbosae  earum  affectionis  differentia  est  statuen- 
da, quod  fere  sine  ulla  exceptione  circa  Bauhini  valvu- 
lam maxime  videmus  mutatas. 

Ouodsi  denique  omnia  comparamus  phaenomena 
quae  morbus  offert,  varietatemque  in  folliculorum  atque 
glandularum  metamorphosi,  facile  intelligemus,  neque 
cephalalgiam,  neque  stuporem,  neque  alia  signum  praebere 
certum,  quousque  internae  destructiones  sint  progressae, 
exceptis  fortasse  diarrhoea,  dolore  atque  sono  abdominis, 
quem  tactu  sentimus,  sed  omnia  tantum  demonstrare, 
quantum  impetum  exseruerit  Gastro -Enteritis  in  lotius 
corporis  oeconomiam. 

1)  Aegroto  pauca , morbi  ipsius  symptomatibus 

mulla  confidenda.  „ 

* 

2)  Signis  acusticis  in  morbis  pectoi'is  discernendis 
carere  non  possumus. 

3)  Locus  doloris  non  semper  locus  morbi. 

4)  Calor  animalis  diversis  ex  fontibus  oritur. 


5)  Nervorum  regeneratio  negari  non  potest. 


